par maksājumu pārtraukšanas brīdi nosaka2008. gada 24. martu un ierobežotas atbildības sabiedrības “LEHMAN BROTHERS (Luxembourg) S.A.” likvidācijai paredz šādus noteikumus: “Kreditori: No šā sprieduma dienas procentu likmes vairs nav piemērojamas nevienam no prasījumiem, kas nav garantēti ar pirmtiesībām, papildnodrošinājumu vai hipotēku. No tās pašas dienas kompensēšana ir iespējama vairs tikai šādos gadījumos: — ja pastāv saistīti parādi, — ja piemēro noteikumus, kas paredzēti 2005. gada 5. augusta Likumā par finanšu garantijām, — ja piemēro ārvalstu tiesību noteikumus, jo īpaši saskaņā ar starptautisko privāttiesību noteikumiem, kas paredzēti Likuma par finanšu nozari 61. panta 10. punktā, 61. panta 12. punktā, 61. panta 13. punktā, 61. panta 14. punktā, 61. panta 15. punktā, 61. panta 25. punktā un 61. panta 26. punktā. Prasījumu pieteikumu iesniegšanai noteiktais termiņš ir 2009. gada 1. augusts. Prasījumu pārbaude: Prasījumu pārbaudi veic likvidatori, bet prasījumu atzīšana tiek veikta ar protokolu, ko paraksta tiesas izpildītājs un likvidatori. Sarakstus ar prasījumiem, kas periodiski atzīti par pieņemamiem, oktobra, februāra un jūnija mēneša pirmo desmit dienu laikā nodos Luksemburgas apgabaltiesas otrās palātas kancelejā, kur tie būs pieejami kreditoriem, kuri pieteikuši savu prasījumu vai kuru prasījumi ir iekļauti bilancē. Šajā laikposmā tās pašas personas drīkst celt iebildumus pret minētajos sarakstos iekļautajiem prasījumiem, iesniedzot prasību kancelejā. Kancelejas darbinieks attiecīgajā sarakstā blakus apstrīdētajam prasījumam izdara atbilstošu atzīmi, norādot iebilduma datumu un iesniedzēja personas datus, un attiecīgā gadījumā tās pilnvarotās personas datus, kura iesniedz prasību. Lai iebildums nebūtu nepieņemams, tas trīs dienu laikā atkārtoti jāiesniedz ierakstītā vēstulē, kas adresēta likvidatoriem; tajā jābūt precīzi norādītai iebilduma iesniedzēja nostājai un sūtījumiem paredzētai adresei Luksemburgas pilsētā, un jābūt pievienotiem dokumentiem, kas apliecina, ka kreditora prasījumi ir pieteikti vai iekļauti bilancē, kā arī dokumentiem, kas apliecina iebilduma pamatotību. Likvidatori veic īsu pārbaudi par iebilduma pieņemamību un saturu. Pēc iebildumu iesniegšanai noteiktā desmit dienu termiņa beigām atzītie un neapstrīdētie pieteiktie prasījumi tiek galīgi atzīti protokolos, ko paraksta likvidatori un tiesas izpildītājs. Ierobežotas atbildības sabiedrības “LEHMAN BROTHERS (Luxembourg) S.A.” likvidatori kreditorus, kuru prasījumi ir tikuši apstrīdēti vai pret tiem celts iebildums, pienācīgi informē par prasījuma apstrīdēšanu vai iebildumu pret to, nosūtot ierakstītu vēstuli uz prasībā norādīto adresi vai uz pēdējo zināmo adresi. Ja šie kreditori 40 (četrdesmit) dienu laikā no dienas, kad minētā ierakstītā vēstule nosūtīta pastā, neuzaicina likvidatorus ierasties tiesā, tad jāuzskata, ka attiecīgais prasījums ir noraidīts galīgi. Kreditoram, kurš uzaicina ierasties tiesā likvidatorus un, iebildumu gadījumā, attiecīgo kreditoru, vai nu uzaicinājumā ierasties tiesā vai arī sekojošā dokumentā noteikti jānorāda adrese sūtījumiem Luksemburgas pilsētā. Ja šī adrese sūtījumiem netiek saglabāta visas procedūras laikā, vai par adreses maiņu netiek paziņots ierobežotas atbildības sabiedrības “LEHMAN BROTHERS (Luxembourg) S.A.” likvidatoriem, saskaņā ar Komerclikuma 499. panta 2. daļu visu attiecīgajam kreditoram paredzēto turpmāko informāciju un paziņojumus var likumīgi nodot Luksemburgas apgabaltiesas kancelejā. Apstrīdēšanas gadījumus, par kuriem lēmumu nav iespējams pieņemt nekavējoties, izskata atsevišķi. Tos apstrīdēšanas gadījumus, kuri nav Luksemburgas apgabaltiesas kompetencē, nodod kompetentajai tiesai. Spriedumi apstrīdēšanas un iebildumu lietās nav apstrīdami. Kreditorus, kuru prasījumi ir atzīti, par to parastā vēstulē individuāli informē ierobežotas atbildības sabiedrības “LEHMAN BROTHERS (Luxembourg) S.A.” likvidatori. To prasījumu summu pārrēķināšana, kuros izmantotā valūta nav EUR: Prasījumus, kuros izmantotā valūta nav EUR, pārrēķina euro, piemērojot maiņas kursu, kas ir spēkā dienā, kad Eiropas Centrālā banka publicējusi spriedumu par likvidāciju, un visu atzīto prasījumu summas tiek segtas minētajā valūtā. Dividenžu sadalīšana: Likvidatori nosūta Tiesai pieprasījumu, lai saņemtu tās pilnvarojumu veikt dividenžu sadalīšanu un kontu slēgšanu. Spriedumu, kurā noteikta kontu slēgšanas diena, vismaz vienu mēnesi pirms Tiesas noteiktā termiņa beigām publicē izrakstu veidā laikrakstos “Luxemburger Wort”, “Tageblatt” un “Financial Times”. Publikācijā iekļauj informāciju kreditoriem, ka saskaņā ar Komerclikuma 508. pantu to prasības nākamajā dividenžu izmaksāšanā varēs ņemt vērā tikai tad, ja prasības būs pieteiktas līdz šim nolūkam noteiktajam datumam. Kontu slēgšanas dienā likvidatori nosaka aktīvus un pasīvus un izmaksājamās dividendes. Pieteikto dividenžu sadalīšanai jānotiek četru mēnešu laikā pēc kontu slēgšanas. Pēc likvidatoru pieprasījuma ar spriedumu nosaka dividenžu izmaksāšanas likumīgo statusu, kā rezultātā likvidatori vairs nevar rīkoties ar šīm dividendēm. Kreditoriem, kuru prasījumi nav atzīti galīgi un kuri ir saņēmuši vienu vai vairākus dividenžu maksājumus vēlāk nekā citi kreditori, nepienākas procenti vienīgi tad, ja šis kavējums ir radies likvidācijas procedūras normālās gaitas rezultātā. Procentu maksājumi nepienākas arī tiem kreditoriem, kuru prasījumi ir atzīti galīgi, bet starpposma dividenžu maksājums tiek veikts ar zināmu starplaiku pēc sprieduma, ar kuru atļauts šīs dividendes izmaksāt, turklāt nav svarīgi, vai kavējums radies tāpēc, ka kreditori nav snieguši likvidatoriem maksājuma veikšanai nepieciešamo informāciju, vai arī tā iemesls ir juridisks šķērslis vai grūtības apzināt kreditorus. Nesadalītās dividendes likvidācijas procedūras laikā patur likvidatori, un tās rada procentus kreditoru kopumam. Likvidatori: Sākot no šā sprieduma dienas visas prasības saistībā ar kustamiem un nekustamiem īpašumiem un visas izpildes saistībā ar kustamiem un nekustamiem īpašumiem var tikt veiktas vai ierosinātas tikai pret likvidatoriem, un jebkuru prasību pret sabiedrību var izvirzīt tikai likvidatori. Likvidatori tiesas izpildītājam nodod zvērestu veikt savus uzdevumus pienācīgā un godprātīgā veidā. Tiesa var jebkurā laikā aizstāt vai atsaukt vienu vai abus likvidatorus vai arī palielināt to skaitu. Likvidatori inventarizē vērtspapīrus, akcijas, kredītus un visu veidu aktīvus, kas ir daļa no ierobežotas atbildības sabiedrības “LEHMAN BROTHERS (Luxembourg) S.A.” īpašuma, neatkarīgi no to uzglabāšanas vai atrašanās vietas Luksemburgas Lielhercogistē vai ārvalstīs. Likvidatori likvidē un pārdod šos vērtspapīrus, akcijas, kredītus un aktīvus un ieņēmumus izmaksā vienā vai vairākos maksājumos atbilstīgi attiecīgajām kreditoru tiesībām. Attiecīgajiem maksājumiem ir jābūt Tiesas apstiprinātiem. Šajā nolūkā likvidatori var saņemt visus maksājumus, veikt apgrozāmo līdzekļu atbrīvošanu ar kvīti vai bez tās, apstiprināt visus komerciāla rakstura dokumentus un pārdot uzņēmuma nekustamos un kustamos īpašumus. Ar Tiesas atļauju, kas sniegta ar tiesas izpildītāja ziņojumu, likvidatori var slēgt izlīgumu vai kompromisa vienošanās visos strīda gadījumos, pat tajos, kas saistīti ar īpašumtiesībām, ja strīda objekta vērtība ir nenoteikta vai pārsniedz 100 000 EUR. Likvidatori var jebkurā Luksemburgas un ārvalstu tiesā uzsākt un turpināt jebkādu procedūru vai darbību, ko uzskata par nepieciešamu kreditoru interešu aizstāvēšanai vai visu to aktīvu, vērtspapīru, akciju vai kredītu likvidācijai, pārdošanai vai iegūšanai īpašumā, kuri ir daļa no ierobežotas atbildības sabiedrības “LEHMAN BROTHERS (Luxembourg) S.A.” īpašuma. Likvidatoriem ir arī tiesības visos procesos, procedūrās un darbībās, kas uzsāktas vai nu pret viņiem kā pret likvidatoriem, vai arī pret “LEHMAN BROTHERS (Luxembourg) S.A.”, uzņemties aizstāvību, piedalīties un iesaistīties visos esošajos un turpmākajos procesos, procedūrās un darbībās gan kā prasītājiem, gan kā atbildētājiem jebkurā tiesā, kā arī izmantot jebkurus tiesiskos līdzekļus pret jebkuru spriedumu, rīkojumu vai citu lēmumu, kas ir pieņemti vai tiks pieņemti jebkuros strīdos, procedūrās un darbībās Luksemburgā vai ārvalstīs, tādā mērā, kādā likvidatori šādu aizstāvību, dalību vai tiesisko līdzekli uzskata par pienācīgu vai lietderīgu “LEHMAN BROTHERS (Luxembourg) S.A.” aktīvu aizsardzībai. “LEHMAN BROTHERS (Luxembourg) S.A.” grāmatvedības dokumentu, reģistru un arhīvu saglabāšanas un kārtošanas, kā arī aktīvu saglabāšanas un pārdošanas nolūkā likvidatori var, ciktāl to uzskata par nepieciešamu, izmantot jebkuru pilnvaroto, aģentu un darbinieku pakalpojumus un veikt jebkādus citus pasākumus, kas pēc to domām ir likvidācijas veikšanas interesēs. Visus izdevumus, kas šajā nolūkā un ar šādu mērķi radušies likvidatoriem, sedz ierobežotas atbildības sabiedrība “LEHMAN BROTHERS (LUXEMBOURG) S.A.” Likvidatori īsteno savus lēmumus un rīkojas attiecībā pret trešām pusēm, kā arī visām institūcijām un tiesām kopīgi, ja vien noteiktām darbībām netiek īpaši deleģētas pilnvaras. Likvidatoru izmaksas un darba samaksu sedz ierobežotas atbildības sabiedrība “LEHMAN BROTHERS (LUXEMBOURG) S.A.” Pēc likvidācijas pabeigšanas likvidatori sniedz Tiesai ziņojumu par likvidācijas rezultātiem un par sabiedrības līdzekļu izmantojumu un iesniedz tai grāmatvedības dokumentus un uzskaites grāmatas. Pēc komisāru ziņojuma tiek pieņemts lēmums par likvidatoru veikto pārvaldību un likvidācijas pabeigšanu. Lēmumu par likvidācijas pabeigšanu publicē saskaņā ar tajā paredzētajiem noteikumiem; tajā norāda arī vietu, kur jānodod glabāšanā un vismaz piecus gadus jāuzglabā likvidācijas grāmatojumi un dokumenti, kā arī pasākumus, kas veikti, lai noguldītu summas un vērtspapīrus, kuri pienākas kreditoriem un akcionāriem un kuru nodošana nav bijusi iespējama.”,